OpenLLM-France/wikimedia huggingface dataset:
# Sermo procuratorum

El sermo procuratorum és un reglament contractual del s. II d.C per a l'explotació de terres imperials que es trobaven al voltant de la ciutat romana de Thugga al centre-nord de l'actual Tunísia. Segons aquest reglament les propietats imperials agrícoles eren conreades per colons parcers. Aquests -de la mateixa manera que en èpoques posteriors els amitgers- havien de pagar una part proporcional de la collita, estipulada segons el sermo procuratorum, a intermediaris anomenats conductores o be directament a l'administració imperial. Aquest reglament deriva de la lex Hadriana i és conegut gràcies a tres inscripcions epigràfiques en estat fragmentari: la d'Aïn Jammala trobada a principis del s. XX, la d'Aïn Wassel, trobada a finals del s. XIX i la de Lella Drebblia, trobada a principis del segle xx. Aquesta darrera descoberta ha permès de fer una edició definitiva del sermo procuratorum i de comprendre les llacunes i els diferents documents continguts dins d'aquestes tres inscripcions.

## Referències

* ↑ Carcopino, Jérôme «L'inscription d'Aïn-el-Djemala. Contribution à l'histoire des saltus africains et du colonat partiaire.». Mélanges d'archéologie et d'histoire, tome 26., 1906, pp. 365-481..
* ↑ Carton, Louis «NOUVEAU DOCUMENT ÉPIGRAPHIQUE RELATIF AU COLONAT EN AFRIQUE». Revue Archéologique, Troisième Série, T. 19, (JANVIER-JUIN 1892), pp. 214-222.
* ↑ De Vos, Mariette «Rus Africum: terra, acqua, olio nell'Africa settentrionale : scavo e ricognizione nei dintorni di Dougga (Alto Tell Tunisino)». Università di Trento, 2000, pàg. 102 pages.
* ↑ González Bordas, Hernán; France, Jérôme «A new edition of the imperial regulation from the Lella Drebblia site near Dougga (AE 2001, 2083)». Journal of Roman Archaeology, 30, 2017, pàg. 407–428. DOI: 10.1017/s1047759400074183. ISSN: 1047-7594.
* ↑ González Bordas, Hernán «Un nouveau regard sur le dossier des grandes inscriptions agraires d'Afrique contenant le sermo procuratorum». Cahiers du Centre Gustave Glotz 28, 2017, pàg. 213–230.
# Villers-devant-Mouzon

Villers-devant-Mouzon és un municipi francès situat al departament de les Ardenes i a la regió del Gran Est. L'any 2007 tenia 113 habitants.

## Demografia
### Població

El 2007 la població de fet de Villers-devant-Mouzon era de 113 persones. Hi havia 40 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills, 12 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 42 eren l'habitatge principal de la família i 4 estaven desocupats. 40 eren cases i 5 eren apartaments. Dels 42 habitatges principals, 37 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 1 tenia tres cambres, 13 en tenien quatre i 28 en tenien cinc o més. 37 habitatges disposaven pel capbaix d'una plaça de pàrquing. A 13 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villers-devant-Mouzon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 8 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 8 |
| 8 | 45 a 49 | 4 |
| 12 | 40 a 44 | 8 |
| 0 | 35 a 39 | 0 |
| 8 | 30 a 34 | 0 |
| 0 | 25 a 29 | 4 |
| 8 | 20 a 24 | 4 |
| 0 | 15 a 19 | 8 |
| 4 | 10 a 14 | 4 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 84 persones, 62 eren actives i 22 eren inactives. De les 62 persones actives 55 estaven ocupades (34 homes i 21 dones) i 7 estaven aturades (4 homes i 3 dones). De les 22 persones inactives 6 estaven jubilades, 7 estaven estudiant i 9 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'any 2000 a Villers-devant-Mouzon hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Villers-devant-Mouzon a l'INSEE.
* Évolution et structure de la population Fitxa amb el detall de dades de Villers-devant-Mouzon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sextans B

Sextans B (UGC 5373, DDO 70) és una galàxia irregular que és part del Grup Local. Se situa a uns 4.44 Mal de la Terra, cosa que el converteix en un dels grups més ditants del Grup Local.

## Referències

* ↑ Dmitry Makarov «The EFIGI catalogue of 4458 nearby galaxies with detailed morphology» (en anglès). Astronomy and Astrophysics, 26-07-2011, pàg. 74–74. DOI: 10.1051/0004-6361/201016423.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ Afirmat a: Third Reference Catalogue of Bright Galaxies, Version 9. Autor: Gérard de Vaucouleurs. Editorial: Springer Science+Business Media. Llengua del terme, de l'obra o del nom: anglès. Data de publicació: 1991.
* ↑ Robert Kennicutt «The Spitzer Local Volume Legacy (LVL) global optical photometry» (en anglès). Monthly Notices of the Royal Astronomical Society, 1, 01-09-2014, pàg. 881–889. DOI: 10.1093/MNRAS/STU1580.
* ↑ Riccardo Giovanelli «A Digital Archive of H I 21 Centimeter Line Spectra of Optically Targeted Galaxies». The Astrophysical Journal Supplement Series, 1, 01-09-2005, pàg. 149–162. DOI: 10.1086/431550.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* Sextans B a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 10$^h$ 00$^m$ 00.1$^s$; +05° 19′ 56″
# Sextant Bris

Un sextant Bris o minisextant Bris no és pròpiament un sextant, és un petit dispositiu de mesura d'angles usat en navegació astronòmica.
Fàcil de fabricar a un baix cost, serveix com a instrument de precisió per a calcular la posició d'acord amb observacions del Sol; pot ser per això un bon sistema de reserva en cas de fallada del GPS. També serveix com a "joguina" educativa als interessats a aprendre i practicar navegació astronòmica.
L'inventor del sextant Bris és Sven Yrvind (Lundin), que el va desenvolupar com a part d'un projecte de recerca d'un aparell de baix cost i tecnologia que pogués usar-se en els viatges transoceànics. Està fet de dues estretes peces planes de vidre, (portaobjectes de microscopi), muntades de manera rígida i permanentment en forma de V a un tercer tros de vidre pla amb filtre solar per protegir l'ull.

## Funcionament

En mirar el Sol a través del "mini sextant", per reflexió, el seu disc es divideix en vuit imatges partides, tres d'aquestes més brillants que les altres cinc.
En l'instant en què el limbe d'aquestes imatges toca l'horitzó es produeix en un angle donat. Per conèixer l'altura associada a cada imatge en aquest instant, el sextant Bris s'ha calibrar en una posició geogràfica coneguda amb un bon rellotge i un almanac nàutic:
* S'obtenen les coordenades (latitud i longitud) de la posició d'observació (amb un GPS, per exemple).
* Per a l'instant en què cada limbe de cada imatge reflectida toca l'horitzó, s'anota el temps UT1.
* De l'almanac nàutic, s'obté la declinació i l'angle horari en Greenwich del sol per aquests temps (Dec, GHA).
* L'alçada es calcula a partir de l'equació de la circumferència d'altures iguals:
D'aquesta manera es construeix un tauler, que és propi de cada sextant, que permetrà conèixer l'altura mesurada en qualsevol altra posició desconeguda, permetent així calcular pels mètodes de la navegació astronòmica. Un avantatge addicional és que no cal aplicar cap correcció a l'altura mesurada, ja que en el procés de calibratge s'han tingut en compte totes les correccions (error instrumental, refracció, paral·laxi, semidiàmetre, etc.).

## Etimologia

Bris ve del suec brisa. És també el nom utilitzat per Yrvind per a diverses de les seves embarcacions de vela.

## Vegeu també

* Sextant.
* Octant.
* Història de la navegació astronòmica.
* Seguidor d'estrelles

## Enllaços externs

* ABOUT MY BRIS SEXTANT Pàgina de l'inventor: Sr. Sven Yrvind Arxivat 2011-09-13 a Wayback Machine., ISBN 91-518-4154-1.
* Catàleg Cassens-Plath Arxivat 2007-10-11 a Wayback Machine.. Breu descripció del sextant Bris.
* Determination of latitude by two fixed altitude sightings with a Bris sextant. Brian Villmoare, 2022, The Journal of Navigation.
# Sext de Queronea

Sext de Queronea, en llatí Sextus, en grec antic Σέξτος fou un filòsof estoic grec, nebot de Plutarc i un dels mestres de l'emperador Marc Aureli. Podria ser el mateix personatge que Jordi Sincel·le anomena Sext Filòsof, que va florir durant el regnat d'Hadrià.
Suides diu que durant la última part del regnat de Marc Aureli, Sext ensenyava a Roma i l'emperador va assistir a les seves classes. Suides el confon amb Sext Empíric, quan diu que va ser deixeble d'Heròdot de Tars, però quan diu que l'emperador el va incloure entre els seus consellers, segurament es refereix a aquest Sext. Hi ha una història que parla d'un impostor que es va fer passar per ell, ja que s'assemblaven molt, per apoderar-se dels seus honors, però que va ser descobert per Pèrtinax, quan es va adonar que no sabia grec.
Suides, finalment, li atribueix dues obres: Ἠθικά, Ethica, i Ἐπισκεπτικά, βιβλία δέκα, Episceptica Libris decem, obra que també menciona l'emperadriu Eudòxia Macrembolitissa. Fabricius creu que un o potser tots dos títols haurien format part d'una obra titulada Διαλέξεις (Dissertationes), en cinc llibres:
* 1. Περὶ ἀγαθοῦ καὶ κακοῦ, De Bono et Malo.
* 2. Περὶ καλοῦ καὶ αἰσχροῦ, De Honesto et Turpi.
* 3. Περὶ δικαίου καὶ ἀδικοῦ, De Justo et Injusto.
* 4. Περὶ ἀληθείας καὶ ψ̓εύδους, De Veritate et Falsitate.
* 5. An Virtus et Sapientia doceri possint.

## Referències

* ↑ 3.Sextus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 811
# Salvador (motocicleta)

Salvador fou una marca catalana de motocicletes, fabricades a Barcelona entre 1923 i 1930 per Industrias Salvador, una coneguda empresa fabricant de llandes i rodes per a automoció. Fundada per Salvador Grau, l'empresa tenia inicialment la seu al número 72 del carrer Rogent i més tard es traslladà al número 527 del carrer Provença de Barcelona.
Les motos Salvador abastaven una gamma que anava de les monocilíndriques de 125 fins a les bicilíndriques de 350 cc, amb motors de dos temps i quatre temps propis i aliens (Train, Moser i MAG). La producció total n'ha estat quantificada en unes 200 unitats.

## Autocicle (1922)

El 1922, Salvador va escometre el projecte de construir un autocicle, però poc després de presentar-lo en va cessar la producció i es va centrar en la seva activitat tradicional, tot reprenent la producció de llandes i rodes i endegant la de motocicletes. L'autocicle Salvador, equipat amb un motor MAG de 2 cilindres en V, era un cotxe simple però ben construït, amb una suspensió anterior independent de doble ballesta transversal, similar a la dels David, i transmissió per cardan. Tot i no tenir una activitat esportiva significativa, el mateix 1922 un Salvador participà en la Pujada als Brucs i el 1923, un altre va participar en la prova per equips del RMCC.

## Referències

* 1 2 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 317. ISBN 84-920886-5-6.
* 1 2 «SALVADOR (1922)» (en castellà). autopasion18.com. [Consulta: 24 març 2016].
* ↑ Orengo, Joan Carles; Herreros, Francisco. «Salvador». A: Soler, Cristina (coord.). La moto catalana. 1905-2010, Història d'una indústria capdavantera (Guia de l'exposició del Museu de la Moto de Barcelona). Bassella: Fundació Museu de la Moto Mario Soler, agost 2011, p. 11. D.L. B 29846-2011.
# Salvador Aguilera Carrillo

Salvador Aguilera Carrillo (Barcelona, 1972) és un economista i polític balear, diputat al Parlament de les Illes Balears en la IX legislatura.
És llicenciat en ciències econòmiques i Empresarials i diplomat a l'Escola de Turisme. Membre de Podem a Eivissa, fou designat com a candidat a les llistes per Eivissa d'aquest partit per a les eleccions al Parlament de les Illes Balears de 2015. És secretari de la comissió de cultura, educació i esports del Parlament Balear.

## Referències

* ↑ Los 59 diputados que formarán el Parlament
* ↑ «Fitxa del Parlament Balear». Arxivat de l'original el 2015-09-23. [Consulta: 22 setembre 2015].
# Salvador (pel·lícula de 1986)

Salvador és un drama bèl·lic dirigit per Oliver Stone de 1986, filmat als Estats Units i a Mèxic.
La pel·lícula narra la història real de Richard Boyle, fotoperiodista estatunidenc, i retrata la tragèdia de les guerres civils centreamericanes de la dècada del 1980.

## Argument

Richard Boyle, un fotoperiodista amb problemes amb l'alcohol i les drogues, viatja amb el seu amic Doctor Rock al Salvador a fer un reportatge sobre els esdeveniments bèl·lics de 1980.
Tots dos són testimonis de l'execució d'un estudiant per part de les tropes governamentals, i llavors s'adonen que el problema és més seriós del que es pensaven. De mica en mica, Boyle anirà descobrint la crua realitat, i s'hi trobarà fortament compromès: estableix una estranya aliança amb les guerrilles (que el pressionen perquè faci arribar les imatges als Estats Units) i els militars (que li demanen fotografies dels rebels).

## Repartiment

* James Woods: Richard Boyle
* James Belushi: Doctor Rock
* Michael Murphy: Ambaixador Thomas Kelly
* John Savage: John Cassady
* Elpidia Carrillo: María
* Tony Plana: Alcalde Maximiliano 'Max' Casanova
* Colby Chester: Jack Morgan
* Cynthia Gibb: Cathy Moore
* Will MacMillan: Coronel Bentley Hyde Sr.
* Valerie Wildman: Pauline Axelrod
* José Carlos Ruiz: Arquebisbe Romero
* Jorge Luke: Coronel Julio Figueroa
Amb imatges de: Jimmy Carter, i Nancy i Ronald Reagan.

## Premis i nominacions
### Premis

* 1987: Independent Spirit al millor actor per James Woods

### Nominacions

* 1987: Oscar al millor actor per James Woods
* 1987: Oscar al millor guió original per Oliver Stone i Richard Boyle
* 1987: Independent Spirit a la millor pel·lícula per Gerald Green i Oliver Stone
* 1987: Independent Spirit al millor director per Oliver Stone
* 1987: Independent Spirit a la millor actriu per Elpidia Carrillo
* 1987: Independent Spirit al millor guió per Oliver Stone i Richard Boyle
* 1987: Independent Spirit a la millor fotografia per Robert Richardson

## Referències

* ↑ Localitzacions, a IMDb (anglès)
* ↑ The New York Times. Salvador (en anglès). The New York Times.
* ↑ Premis de la pel·lícula, a l'IMDb (anglès)
* ↑ Nominats i premiats als Oscars de 1987 Arxivat 2010-04-08 a Wayback Machine. (anglès)

## Vegeu també

* Fotoperiodisme (Fotografia)
* Guerra Civil d'El Salvador

## Enllaços externs

* Crítica de la pel·lícula Arxivat 2011-06-06 a Wayback Machine. per Roger Ebert, a Chicago Sun-Times (anglès)
* Crítica de la pel·lícula, a TheDigitalFix Arxivat 2016-03-04 a Wayback Machine. (anglès)
# Sneha Jawale

Sneha Jawale (1977) és una assistenta i treballadora social índia activista per la visibilització de la violència contra les dones.
Va patir maltractaments continuats per part del seu marit que anàven creixent d'intensitat. El desembre del 2000 el seu marit la va ruixar amb querosè i va calar foc cremant-li la cara i argumentant que el dot que havia rebut era insuficient. A més, es va endur el seu fill. Des de l'hospital, va explicar el que havia passat als seus pares, que no van voler que ella denunciés al seu marit. A partir d'aquest moment, Sneha Jawale va refer la seva vida treballant en diferents feines on no havia de mostrar la cara, llegint cartes del tarot i escrivint llibres.
Dotze anys després va decidir denunciar el que havia viscut i per vèncer les seves pors, el 2012 va participar en una obra de teatre anomenada Nirbhaya, que és el nom de la víctima d'una violació grupal de Delhi. Del 2012 al 2016 va representar l'obra per trencar el silenci sobre la violència contra les dones. Gràcies a l'obra moltes dones van decidir denunciar casos similars.
El 2022 va ser reconeguda com una de les 100 dones més inspiradores per la BBC.

## Referències

* 1 2 «Quiénes son las 100 Mujeres influyentes e inspiradoras elegidas por la BBC en 2022 (y cuáles son las 12 de América Latina) - BBC News Mundo». [Consulta: 6 gener 2023].
* 1 2 bbcnewsbrasil. «Como reação a estupro coletivo há 10 anos mudou vida das mulheres na Índia» (en portuguès brasiler). [Consulta: 25 gener 2023].
* ↑ «How reaction to gang rape 10 years ago changed women’s lives in India – 09/12/2022» (en anglès americà), 10-12-2022. Arxivat de l'original el 2023-01-25. [Consulta: 25 gener 2023].
* ↑ «'I say I am beautiful, so I am'» (en anglès). BBC News.
# Sobradinho (Bahia)

Sobradinho és un municipi brasiler de l'estat de Bahia. Localitza en la regió nord de l'estat, fent part de la regió integrada del pol Petolina i Juazeiro, ficant a 35 quilòmetres de la ciutat de Juazeiro i 464 km de la capital baiana. Seva població s'estima en 23.191 habitants (cens 2020). El municipi possueix una superfície de 1.238,923 km², ficant a una altitud de 380 metres del oceà.
El nóm de la ciutat s'origina en funció de la casa adossada situada pròxim de la cascada que servia per la l'operació d'eclusatge, que s'anomenava cascada de Sobradinho. El municipi abriga la presa hidroelèctrica de Sobradinho, la cinquena presa més potent de la regió nord-est.

## Referències

* ↑ «Sobradinho (BA) | Cidades e Estados | IBGE». [Consulta: 17 novembre 2020].
# Solway

Solway és una població dels Estats Units a l'estat de Minnesota. Segons el cens del 2000 tenia 69 habitants.

## Demografia

Segons el cens del 2000, Solway tenia 69 habitants, 27 habitatges, i 17 famílies. La densitat de població era de 25,9 habitants per km².
Dels 27 habitatges en un 33,3% hi vivien nens de menys de 18 anys, en un 48,1% hi vivien parelles casades, en un 11,1% dones solteres, i en un 37% no eren unitats familiars. En el 29,6% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,24.
Per edats la població es repartia de la següent manera: un 31,9% tenia menys de 18 anys, un 5,8% entre 18 i 24, un 20,3% entre 25 i 44, un 29% de 45 a 60 i un 13% 65 anys o més.
L'edat mediana era de 32 anys. Per cada 100 dones de 18 o més anys hi havia 123,8 homes.
La renda mediana per habitatge era de 25.625 $ i la renda mediana per família de 34.375 $. Els homes tenien una renda mediana de 35.625 $ mentre que les dones 11.875 $. La renda per capita de la població era de 19.912 $. Entorn del 15,8% de les famílies i el 29,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Solway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Solway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Solvi Stubing

Solvi Stubing (Berlín, 19 de gener de 1941 - Roma, 3 de juliol de 2017) fou una actriu de cinema i presentadora de televisió alemanya, especialment famosa a la televisió italiana.
Nascuda a Berlín el 19 de gener de 1941, obtingué gran popularitat a Itàlia gràcies a un anunci de cervesa Peroni, i participà en el repartiment de diverses pel·lícules, encarnant sovint papers modests de diferents gèneres cinematogràfics. Durant molts anys, entre la dècada de 1980 i 1990, participà en uns quants programes de televisió sobre cinema.
Morí el 3 de juliol de 2017 a Roma quan tenia 76 anys.

## Filmografia seleccionada

* Sheriff Won't Shoot (1965)
* Weekend, Italian Style (1966)
* How We Robbed the Bank of Italy (1966)
* Secret Agent Super Dragon (1966)
* Operazione San Gennaro (1966)
* Tiffany Memorandum (1967)
* Heintje: A Heart Goes on a Journey (1969)
* Garringo (1969)
* Les aventures d'en Gerard (1970)
* Blindman (1971)
* Strip Nude for Your Killer (1975)
* Deported Women of the SS Special Section (1976)
* Brothers Till We Die (1978)

## Referències

* 1 2 Lancia, Enrico; Melelli, Fabio. Le straniere del nostro cinema (en italià). Gremese Editore, 2005.
* ↑ «Iconic Peroni ad blonde dies» (en anglès). ANSA.it, 03-07-2017. [Consulta: 5 juliol 2017].
# Centre Xinès de Control i Prevenció de Malalties

El Centre Xinès de Control i Prevenció de Malalties (Chinese Center for Disease Control and Prevention, CCDC; xinès simplificat: 中國疾病預防控制中心; xinès tradicional: 中国疾病预防控制中心) és una agència independent de la Comissió Nacional de Salut, amb seu a Pequín, Xina. Establert el 1983, treballa per protegir la seguretat i la salut pública proporcionant informació per millorar les decisions de salut i promoure la salut mitjançant col·laboracions amb departaments de salut provincials i altres organitzacions. El CCDC centra l'atenció nacional a desenvolupar i aplicar prevenció i control de malalties (especialment malalties infeccioses), salut ambiental, seguretat i salut laboral, promoció de la salut, prevenció i activitats educatives dissenyades per millorar la salut de la població de la República Popular de la Xina.
George F. Gao és l'actual director general. Ha contribuït a l'estudi de la transmissió de patògens entre espècies i ha organitzat el primer dia mundial de la grip l'1 de novembre de 2018, commemorant el centenari de la grip espanyola. Aquest esdeveniment va ser també la commemoració de 15 anys del brot de síndrome respiratòria aguda greu, que va provocar un major èmfasi de la Xina en la inversió en salut pública.
El CCDC administra diversos laboratoris a tota la Xina, incloses les instal·lacions de nivell de bioseguretat 2 al Centre de Control de Malalties de Wuhan (de vegades confós amb el proper Institut de Virologia de Wuhan); que va rebre una cobertura mediàtica mundial durant la pandèmia de la COVID-19 per la seva investigació sobre coronavirus similars al SARS d'origen ratpenat.

## Referències

* ↑ «Chinese Center for Disease Control and Prevention(China CDC)». chinacdc.cn. Arxivat de l'original el 5 març 2014. [Consulta: 9 març 2014].
* ↑ «China CDC». ianphi.org. Arxivat de l'original el 29 abril 2014. [Consulta: 9 març 2014].
* ↑ «Centers Disease Control Prevention». globalhealth.gov. Arxivat de l'original el 29 abril 2014. [Consulta: 9 març 2014].
* ↑ «World Flu Day: momentum from China for influenza control». Lancet, 03-11-2018 [Consulta: 13 desembre 2018].
* ↑ Beaumont, Peter «Where did Covid-19 come from? What we know about its origins». , 01-05-2020 [Consulta: 4 maig 2020].
* ↑ «Wuhan Lab Denies Any Link to First Coronavirus Outbreak» (en anglès). Bloomberg.com, 20-04-2020.
* ↑ «Coronavirus: Is there any evidence for lab release theory?» (en anglès). BBC News, 01-05-2020.
* ↑ «Exclusive: Coronavirus began 'as an accident' in Chinese lab, says former MI6 boss». Telegraph Media Group Limited, 03-06-2020.